S-784/2013

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 10. september 2013, á hendur B-kk-þgf B-kk-þgf, kt. 000000-0000, óstaðsettum í hús, fyrir eftirtalin þjófnaðarbrot, framin á árinu 2013:

Sunnudaginn 6. janúar, í verslun Intersport, Skógarlind 2, Kópavogi, stolið fjórum Adidas peysum og einum Adidas buxum, samtals að verðmæti kr. 76.950.

Fimmtudaginn 10. janúar, í verslun Hagkaups, Skeifunni, Reykjavík, stolið einni Parka herra úlpu að verðmæti kr. 16.999.

Föstudaginn 8. febrúar, að Bólstaðarhlíð 46, Reykjavík, stolið svörtu hjóli af gerðinni Jamis Commuter að ótilteknu verðmæti.

Sunnudaginn 24. febrúar, í verslun Hagkaups, Litlatúni 1, Garðabæ, stolið glasi af brennslutöflum af gerðinni QNT CLA að verðmæti kr. 3.999.

Föstudaginn 1. mars, í verslun Krónunnar, Bíldshöfða, Reykjavík, stolið glasi af Konjak töflum, þremur glösum af Zotrim jurtatöflum og einum dunk af Amino Energy fæðubótaefni, samtals að verðmæti kr. 23.166.

Laugardaginn 1. apríl, á bifreiðastæði við Hólagarð, Reykjavík, brotist inn í bifreiðina NN-378 og stolið þaðan GPS staðsetningartæki af gerðinni Garmin Nuvi 7 ásamt hleðslutæki, að óþekktu verðmæti.

Teljast framangreind brot varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu Haga hf., kt. 000000-0000, er vegna ákæruliðar I.2 krafist skaðabóta að fjárhæð kr. 16.999, en vegna ákæruliðar 1.4., skaðabóta að fjárhæð kr. 3.999, í báðum tilvikum auk vaxta samkvæmt 1. mgr. 8. gr. laga nr. 38/2001, frá þeim degi er hin bótaskyldu atvik áttu sér stað, eða 10. janúar og 24. febrúar 2013, þar til mánuður er liðinn frá birtingu bótakrafna, en síðan með dráttarvöxtum, sbr. 9. gr., sbr. 1. mgr. 6. gr. laga um vexti og verðtryggingu nr. 38/2001, frá þeim degi til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1978. Hann á að baki langan brotaferil sem hófst árið 1996 og hefur ákærði margsinnis gerst sekur um refsiverð brot. Hefur hann samtals tólf sinnum verið dæmdur fyrir brot gegn ákvæðum almennra hegningarlaga fyrir ýmis auðgunarbrot, brot gegn umferðarlögum og lögum um ávana- og fíkniefni. Ákærði var 8. maí 2008 dæmdur í 12 mánaða fangelsi í Hæstarétti fyrir þjófnað, hylmingu og fíkniefnalagabrot. Honum var veitt reynslulausn 13. apríl 2012 á eftirstöðvum refsingar, 200 dögum. Hinn 25. janúar 2013 var ákærði dæmdur í 10 mánaða fangelsi fyrir þjófnað, umferðar-, vopna- og fíkniefnalagabrot og var reynslulausnin þá jafnframt dæmd upp. Refsing ákærða verður tiltekin eftir reglum 77. gr. og 78. gr. almennra hegningarlaga. Þá hafa eldri dómar vegna auðgunarbrota ítrekunaráhrif í málinu, sbr. 71. gr. og 255. gr. almennra hegningarlaga. Til málsbóta horfir að ákærði hefur gengist greiðlega við brotum sínum og samþykkt að greiða bótakröfur. Þykir refsing ákærða hæfilega ákveðin fangelsi í 5 mánuði.

Ákærði greiði Högum hf. kt. 000000-0000, skaðabætur samtals að fjárhæð 20.398 krónur, með vöxtum samkvæmt 1. mgr. 8. gr. laga um vexti og verðtryggingu nr. 38/2001 af 16.999 krónum frá 10. janúar 2013 til 24. febrúar 2013, en af 20.398 krónum frá þeim degi til 30. október 2013, og dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, S-kk-ef H-kk-ef hrl., 150.000 krónur að meðtöldum virðisaukaskatti.

Af hálfu ákæruvaldsins flutti málið E-kvk-nf H-kvk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, B-kk-nf B-kk-nf, sæti fangelsi í 5 mánuði.

Ákærði greiði Högum hf. kt. 000000-0000, skaðabætur að fjárhæð 20.398 krónur, með vöxtum samkvæmt 1. mgr. 8. gr. laga um vexti og verðtryggingu nr. 38/2001 af 16.999 krónum frá 10. janúar 2013 til 24. febrúar 2013, en af 20.398 krónum frá þeim degi til 30. október 2013, og dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, S-kk-ef H-kk-ef hrl., 150.000 krónur.

R-kvk-nf H-kvk-nf